(Návrh)

Komuniké

	Vláda Slovenskej republiky na svojom rokovaní dňa ... prerokovala a schválila návrh nariadenia vlády Slovenskej republiky, ktorým sa mení nariadenie vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov. 

V návrhu nariadenia vlády SR je premietnutá úprava spôsobu prerozdeľovania podielu vyšších územných celkov na výnose dane z príjmov fyzických osôb, v dôsledku zmeny rozpočtového určenia dane z motorových vozidiel a následne kompenzáciou príjmov z tejto dane prostredníctvom navýšenia podielu vyšších územných celkov na výnose dane z príjmu fyzických osôb. Navrhovaná účinnosť nariadenia vlády SR je od 1. januára 2015 a umožňuje použiť aktualizované znenie pre výpočet podielu vyšších územných celkov na výnose dane z príjmov fyzických osôb od začiatku roka 2015.